ΝΟΜΟΣ ΠΟΥ ΤΡΟΠΟΠΟΙΕΙ ΤΟΥΣ ΠΕΡΙ ΤΟΥΡΚΟΚΥΠΡΙΑΚΩΝ ΠΕΡΙΟΥΣΙΩΝ (ΔΙΑΧΕΙΡΙΣΗ ΚΑΙ ΑΛΛΑ ΘΕΜΑΤΑ) (ΠΡΟΣΩΡΙΝΕΣ ΔΙΑΤΑΞΕΙΣ) ΝΟΜΟΥΣ ΤΟΥ 1991 ΕΩΣ 2023

|  |  |  |
| --- | --- | --- |
| Προοίμιο. | ΕΠΕΙΔΗ, μεγάλος αριθμός προσφύγων κατέχουν τουρκοκυπριακές οικίες επί σειρά ετών, χρονικό διάστημα κατά το οποίο έχουν προβεί σε επιδιορθώσεις των εν λόγω οικιών με δική τους οικονομική επιβάρυνση για την αναγκαία συντήρησή τους, προκειμένου να μπορούν να διαβιούν σε αυτές, | |
|  |  | |
|  | ΚΑΙ ΕΠΕΙΔΗ, με βάση τις διατάξεις της βασικής νομοθεσίας, το δικαίωμα κατοχής τουρκοκυπριακής οικίας που παραχωρήθηκε σε πρόσφυγες για σκοπούς στέγασης μετά την τουρκική εισβολή παύει να υφίσταται λόγω απόκτησης ιδιόκτητης οικίας, | |
|  |  | |
|  | ΚΑΙ ΕΠΕΙΔΗ, κρίνεται αναγκαία η άρση της άνισης μεταχείρισης μεταξύ προσφύγων στους οποίους παραχωρήθηκε από το κράτος τίτλος ιδιοκτησίας σε κυβερνητικούς οικισμούς ή οποιαδήποτε άλλη οικονομική βοήθεια για σκοπούς στέγασης και προσφύγων κατόχων τουρκοκυπριακών οικιών των οποίων το δικαίωμα κατοχής τουρκοκυπριακής οικίας παύει να υφίσταται σε περίπτωση απόκτησης ιδιόκτητης οικίας, | |
|  |  | |
|  | Για όλους τους πιο πάνω λόγους, η Βουλή των Αντιπροσώπων ψηφίζει ως ακολούθως: | |
|  |  | |
| Συνοπτικός  τίτλος.  139 του 1991  99(Ι) του 1992  35(Ι) του 1994  7(Ι) του 1996  33(Ι) του 1998  59(Ι) του 2003  56(Ι) του 2006  119(Ι) του 2007  141(Ι) του 2009  39(Ι) του 2010  68(Ι) του 2012  144(Ι) του 2018  85(Ι) του 2022  5(Ι) του 2023. | 1. Ο παρών Νόμος θα αναφέρεται ως ο περί Τουρκοκυπριακών Περιουσιών (Διαχείριση και Άλλα Θέματα) (Προσωρινές Διατάξεις) (Τροποποιητικός) (Αρ. 2) Νόμος του 2023 και θα διαβάζεται μαζί με τους περί Τουρκοκυπριακών Περιουσιών (Διαχείριση και Άλλα Θέματα) (Προσωρινές Διατάξεις) Νόμους του 1991 έως 2023 (που στο εξής θα αναφέρονται ως «ο βασικός νόμος») και ο βασικός νόμος και ο παρών Νόμος θα αναφέρονται μαζί ως οι περί Τουρκοκυπριακών Περιουσιών (Διαχείριση και Άλλα Θέματα) (Προσωρινές Διατάξεις) Νόμοι του 1991 έως (Αρ. 2) του 2023. | |
|  |  | |
| Τροποποίηση του βασικού νόμου με την προσθήκη ειδικής διάταξης. | 2. Ο βασικός νόμος τροποποιείται με την προσθήκη, αμέσως μετά το άρθρο 15, του ακόλουθου νέου άρθρου: | |
|  |  | |
|  | «Ειδική διάταξη αναφορικά  με τη διατήρηση της κατοχής τουρκοκυπριακών οικιών. | 15Α. Ανεξαρτήτως των διατάξεων του παρόντος Νόμου ή των προνοιών των δυνάμει αυτού εκδιδόμενων Κανονισμών, η απόκτηση ιδιόκτητης οικίας από κάτοχο τουρκοκυπριακής οικίας δεν αποτελεί αιτία τερματισμού της κατοχής της τουρκοκυπριακής οικίας η οποία του παραχωρήθηκε.». |

Αρ. Φακ.: 23.02.064.006-2023

Λ.Μυριάνθους/ΓΧ

ΣΚ